CELEX: 62012CN0137
Language: lt
Date: 2012-03-14 00:00:00
Title: Byla C-137/12: 2012 m. kovo 14 d. pareikštas ieškinys byloje Europos Komisija prieš Europos Sąjungos Tarybą

26.5.2012   
            
            
               LT
            
            
               Europos Sąjungos oficialusis leidinys
            
            
               C 151/24
            
         2012 m. kovo 14 d. pareikštas ieškinys byloje Europos Komisija prieš Europos Sąjungos Tarybą
   
   (Byla C-137/12)
   2012/C 151/37
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama E. Cujo, I. Rogalski ir R. Vidal Puig
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti 2011 m. lapkričio 29 d. Tarybos sprendimą 2011/853/ES (1) dėl Europos Konvencijos dėl sąlygine prieiga grindžiamų paslaugų ir sąlyginės prieigos paslaugų teisinės apsaugos pasirašymo Sąjungos vardu,
            
         
               —
            
            
               priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pirma, Komisija tvirtina, kad SESV 114 straipsnis nėra tinkamas teisinis pagrindas priimti ginčijamą sprendimą. Iš tiesų, anot ieškovės, sprendimą reikėjo pagrįsti SESV 207 straipsnio 4 dalimi, kuria Tarybai suteikiama teisė sudaryti tarptautinius susitarimus bendros prekybos politikos srityje, kaip ji apibrėžta SESV 207 straipsnio 1 dalyje. Šia konvencija nesiekiama „gerinti vidaus rinkos veikimo“, jos pagrindinis tikslas — „palengvinti“ ir „paskatinti“ teikti sąlygine prieiga grindžiamas paslaugas tarp Sąjungos ir kitų Europos valstybių. Ji bus tiesiogiai ir nedelsiant taikoma sąlygine prieiga grindžiamų paslaugų teikimui ir neteisėtų priemonių prekybai bei su šiomis priemonėmis susijusioms paslaugoms. Todėl Konvencija patenka į bendros prekybos politikos sritį.
   Antra, ieškovė nurodo, kad Taryba pažeidė Sąjungos išimtinę išorės kompetenciją (SESV 2 straipsnio 1 dalis ir 3 straipsnio 1 ir 2 dalys), nusprendusi, kad konvencijos sudarymas nepriklauso Sąjungos išimtinei kompetencijai, nors konvencija priskirtina bendrai prekybos politikai arba, bet kokiu atveju, konvencijos sudarymas gali daryti poveikį bendroms taisyklėms ar pakeisti jų taikymo sritį.
   
      (1)  OL L 336, p. 1.